Agni Purana

An Agni Purana, (Sanskrito: अग्नि पुराण, Agni Purāṇa) sarong tekstong Sanskrito asin saro sa kagwalong mayor na Puranas nin Hinduismo. An teksto pinagklasipikar bilang Purana na konektado sa Shaivismo, Vaishnavismo, Shaktismo asin Smartismo, alagad pinag-oolayan man bilang sarong teksto na daing pagpaorog sa gabos na iyan na mayo nin inklinasyon sa sarong partikular na teolohiya.

An teksto nag-eeksister sa kadakol na bersiyon, na an nagkapira posibleng laen na marhay sa iba. An ipinublikar na mga manuskrito binarangabanga sa 382 o 383 kapitulo, na igwa nin 12,000 asin 15,000 na bersikulo. An mga kapitulo kan teksto posibleng isinurat sa manlaenlaen na siglo, na may kaenot-enoteng bersiyon posibleng pakalihis kan ika-7 siglo,Thomas Green (2001). Martial Arts of the World: An Encyclopedia, ABC-CLIO, , page 282Phillip B. Zarrilli. Paradigms of Practice and Power in a South Indian Martial Art. University of Wisconsin-Madison. alagad bago kan ika-11 siglo, huli ta an enot na ika-11 siglo na iskolar na Persiano na si Al-Biruni minidbid an pag-eksister kaiyan sa saiyang memoir sa India. An pinakahoben na suon kan teksto sa Aguna posibleng poon kan ika-17 siglo.Thomas Green (2001). Martial Arts of the World: An Encyclopedia, ABC-CLIO, , page 282Phillip B. Zarrilli. Paradigms of Practice and Power in a South Indian Martial Art. University of Wisconsin-Madison.

An Agni Purana sarong ensiklopedya sa peryodo nin panahon kaidtong Edad Media na kinokobrehan an laen-laen na klase nin tema, asin an "382 o 383 kapitulo kaiyan aktwal na mapadapit sa ano man asin sa gabos na bagay," an komento kan mga iskolar na arog baga kan Moriz Winternitz asin Ludo Rocher. An ensiklopedikong sekular na estilo kaiyan nagdara nin nagkapirang ika-19 siglo na Indologo na arog ni Horace Hayman Wilson tanganing kwistiyonon kun iyan maninigo sa pinapaghonang na sarong Purana. An lawig kan temang tinutukar kan tekstong ini kabali an kosmolohiya, mitolohiya, henealohiya, politika, edukasyon, sistema, ikonograpiya, teorya sa pagbayad nin buhis, organisasyon kan hukbo, mga teorya sa tamang kawsa kan gera, arteng marsyal, diplomasya, batas lokal, pagtugdok nin mga pampublikong proyekto, mga paagi sa pagdistribwir nin tubig, mga kahoy asin tinanom, mga bulong, disenyo asin arkitektura, gemology, gramatika, metriko, paggibo nin rawit dawit, kakanon asin agrikultura, mga ritwal, heograpiya asin giya sa pagbyahe pasiring sa Mithila (Bihar asin mga kataraid na estado), kasaysayan na kultural, asin kadakol pang ibang tema.Thomas Green (2001). Martial Arts of the World: An Encyclopedia, ABC-CLIO, , page 282

 Toltolan